কলকাতায় পা রাখলেন প্রধানমন্ত্রী

ওয়েবডেস্ক- কলকাতা পৌঁছলেন প্রধানমন্ত্রী নরেন্দ্র মোদি (Narendra Modi)। রবিবার প্রায় সন্ধ্যার দিকে কলকাতা বিমানবন্দরে অবতরণ করেন তিনি। কালো গাড়ির মধ্যে থেকেই সাধারণ মানুষের উদ্দেশে হাত নেড়ে শুভেচ্ছা বিনিময় করেন তিনি।

মহালয়া আগেই কলকাতায় প্রধানমন্ত্রী। সোমবার সকাল ৯ টা ৩০ মিনিটে ফোর্ট উইলিয়ামের (Fort William) বিজয় দুর্গে (Victory Fort) যাবেন প্রধানমন্ত্রী। তার সেখানে সাড়ে ৯ থেকে ১ টা পর্যন্ত সেনার কর্মসূচি রয়েছে। সেখানে যোগ দেবেন প্রধানমন্ত্রী। দুপুর ১ টা ৪০  মিনিট নাগাদ কলকাতা বিমানবন্দরে যাবেন প্রধানমন্ত্রী। সেখান থেকে বিহারে রওনা হবেন তিনি। প্রধানমন্ত্রীর নিরাপত্তায় আঁটোসাঁটো নিরাপত্তা।

আরও পড়ুন- দুর্গাপুজোর আগেই ফের শহরে প্রধানমন্ত্রী, একগুচ্ছ নিষেধাজ্ঞা জারি করল লালবাজার

অপারেশন সিঁদুরের পর দেশের মধ্যে ভারতীয় সেনা ও কমান্ডারদের সবচেয়ে বড় বৈঠক হতে চলেছে ভারতীয় সেনার পূর্বাঞ্চলীয় সদর দফতর ফোর্ট উইলিয়ামে। ১৫ সেপ্টেম্বর থেকে ১৭ সেপ্টেম্বর পর্যন্ত ফোর্ট উইলিয়ামে কম্বাইন্ড কমান্ডার্স কনফারেন্স (Combined Commanders’ Conference) হবে। ওই কনফারেন্সের উদ্বোধন করবেন প্রধানমন্ত্রী। এই অনুষ্ঠানে প্রধানমন্ত্রী ছাড়াও উপস্থিত থাকবেন প্রতিরক্ষামন্ত্রী রাজনাথ সিং, জাতীয় নিরাপত্তা উপদেষ্টা অজিত দোভাল। তিন বাহিনীর প্রধান, ভারতীয় সেনার চিফ অব ডিফেন্স স্টাফ(CDS) অনিল চৌহান-সহ সেনার শীর্ষ কর্তারা।

দেখুন আরও খবর-